
דן חברה לתחבורה ציבורית בע"מ ("דן תחבורה") - הודעה בדבר כינוס אסיפה כללית שנתית ומיוחדת


ניתנת בזאת הודעה, כי אסיפה כללית שנתית ומיוחדת של בעלי המניות של דן תחבורה תתכנס ביום ב', ה-5 באוקטובר 2026 (כ"ד בתשרי תשפ"ז), בשעה 17:00, במשרדי דן תחבורה באמצעות מערכת ועידה חזותית (ZOOM) ("האסיפה הכללית"). 


פירוט הנושאים שעל סדר היום: (1) "למנות את מר שמואל רפאלי ומר עופר זילביגר כיו"ר המשותפים של האסיפה הכללית של דן תחבורה" (החלטה מס' 1); (2) "למנות מחדש את משרד רואי החשבון "קסלמן וקסלמן" כרואה החשבון המבקר של דן תחבורה ולהסמיך את הדירקטוריון של דן תחבורה לקבוע את שכרו של רואה החשבון המבקר"; (3) "לאשר את מינויה של הגב' נחמה רונן כדירקטורית חיצונית לתקופת כהונה שלישית בדן תחבורה, בתוקף מתום תקופת כהונתה השניה (היינו, לתקופה בת שלוש שנים החל מיום ה-3.6.2026), וכן לאשר את זכאותה לתנאי הכהונה כדירקטורית חיצונית בחברה" (החלטה מס' 3); (4) "לאשר את מינויו של פרופ' דן עמירם כדירקטור חיצוני לתקופת כהונה שניה בדן תחבורה, בתוקף מתום תקופת כהונתו הראשונה (היינו, לתקופה בת שלוש שנים החל מיום ה-10.5.2026); וכן לאשר את זכאותו לתנאי הכהונה כדירקטור חיצוני בחברה (החלטה מס' 4); (5) "לאשר כי החל ממועד אישור האסיפה הכללית של החברה תקנון ההתאגדות של דן תחבורה יוחלף בנוסח תקנון דן תחבורה המעודכן בהתאם לנוסח המצ"ב כנספח ב'" (החלטה מס' 5); (6) "לאשר את התקשרות דן תחבורה בהסכם הלוואה עם המשקיע החדש, לפיו יעמיד המשקיע החדש לדן תחבורה הלוואה בהיקף של כ- 10 מיליון ש"ח, כאשר ההלוואה תהיה הלוואה נחותה אחרונה בדרגה, עד לסוף שנת 2027, ותישא ריבית בשיעור הקבוע לעניין זה בתקנות מס הכנסה (קביעת שיעור ריבית לעניין סעיף 3(י)), תשמ"ו-1986, והכל לצורך עמידת החברה בתנאי מתווה הסיוע של הממשלה בגין מבצע 'שאגת הארי' (החלטה מס' 6). 


הרוב הדרוש: בהתאם להוראות תקנון החברה הרוב הדרוש לקבלת החלטות מס' 2-1 שעל סדר היום של האסיפה הינו רוב רגיל מכלל קולות בעלי המניות הנוכחים באסיפה הכללית הרשאים להצביע בה. הרוב הדרוש לקבלת החלטות מס' 4-3 שעל סדר היום של האסיפה הינו הרוב הנדרש בהתאם להוראות סעיף 239 לחוק החברות. הרוב הדרוש לקבלת החלטה מס' 5 שעל סדר היום של האסיפה הינו הרוב הנדרש בהתאם להוראות סעיף 92א לתקנון של דן תחבורה. הרוב הדרוש לקבלת החלטה מס' 6 שעל סדר היום של האסיפה הינו הרוב הנדרש בהתאם להוראות סעיף 150 לתקנון דן תחבורה.


השתתפות והצבעה באסיפה הכללית: האסיפה תיערך במשרדי דן תחבורה באמצעות מערכת ועידה חזותית. בסמוך למועד האסיפה תשלח החברה לבעלי המניות שיחזיקו במניות דן תחבורה במועד הקובע לינק (קישור) לאתר אינטרנט, בצירוף הסברים מתאימים, באמצעותו יוכלו בעלי המניות, לאחר שימסרו את הפרטים המזהים הנדרשים, להשתתף באסיפה הכללית באמצעות מערכת הועידה החזותית. בעלי המניות של דן תחבורה שיחזיקו במניות דן תחבורה במועד הקובע להשתתפות באסיפה הכללית, שהינו יום א', ה- 6.9.2026 (להלן: "המועד הקובע"), יהיו רשאים להצביע באסיפה הכללית ולהצביע בהחלטות שעל סדר יומן באמצעות אחת מבין החלופות הבאות, לפי בחירתו של בעל המניות: (1) הצבעה באמצעות הצבעה חשאית בקלפי פיזית: בעל מניות הזכאי להשתתף ולהצביע באסיפה יהיה רשאי, בהצגת תעודת זהות/דרכון של בעל המניות, להצביע באמצעות קלפי חשאית שתוצב במועד האסיפה (5.10.2026), במועדון הגמלאים ב"בית סלע", בכתובת ברוך הירש 14 בני ברק, בין השעה 8:00 בבוקר ועד השעה 14:00 בצהריים במועד האסיפה; (2) הצבעה באמצעות ייפוי כוח ספציפי: בעל מניות הזכאי להשתתף ולהצביע באסיפה יהא רשאי להצביע בה באמצעות שלוח על פי ייפוי כוח ספציפי בלבד, בנוסח המצורף כנספח ב' לנוסח זימון האסיפה. לייפוי הכוח הספציפי יצורף צילום תעודת זהות/דרכון/רישיון נהיגה. חתימת בעל המניות על ייפוי הכוח תאומת על ידי עורך דין באימות פנים אל פנים בנוסח האישור הנכלל בייפוי הכוח. את ייפוי הכוח החתום והמאומת כדין יש להפקיד במשרדה הרשום של דן תחבורה, 48 שעות לפחות לפני מועד האסיפה. בנוסף, בעל מניות יהא רשאי עד 24 שעות לפני מועד האסיפה, להתייצב במשרדה הרשום של דן תחבורה, ולאחר שיוכיח את זהותו, להודיע כי הוא מושך ומבטל את ייפוי הכוח שמסר; (3) הצבעה באמצעות כתב הצבעה: בעל מניות הזכאי להשתתף ולהצביע באסיפה יהא רשאי להצביע באסיפה באמצעות כתב ההצבעה המצורף כנספח ג' לנוסח זימון האסיפה. הצבעה באמצעות כתב הצבעה תיעשה בדרך של ציון אופן ההצבעה האישית של בעל מניות לגבי כל נושא שעל סדר היום, ואליה יצורף צילום תעודת זהות/דרכון/רישיון נהיגה. חתימת בעל המניות על כתב ההצבעה תאומת על ידי עורך דין כמפורט בכתב ההצבעה. את כתבי ההצבעה יש להגיש למשרדה הרשום של דן תחבורה או למשרדי היועצים המשפטיים החיצוניים של דן תחבורה, גורניצקי ושות', עורכי דין, בכתובת החרש 20, תל אביב, במסירה אישית או בדואר רשום תוך ציון "כתב הצבעה לאסיפה הכללית של דן תחבורה", וזאת לא יאוחר מארבע שעות (4) לפני מועד כינוס האסיפה הכללית. בעל מניות שמסר כתב הצבעה חתום על ידו ייחשב כמי שנכח והשתתף באסיפה בעצמו לכל דבר ועניין.


הוספת נושאים על סדר היום: בעל מניה, אחד או יותר, המחזיק באחוז אחד לפחות מזכויות ההצבעה באסיפה, רשאי לבקש מדירקטוריון דן תחבורה לכלול נושא בסדר היום של האסיפה, ובלבד שהנושא מתאים להיות נדון באסיפה. בקשות כאמור יש להגיש ללשכה המשפטית של דן תחבורה, במשרדה הרשום של דן תחבורה, עד לא יאוחר מחלוף 7 ימים ממועד פרסום זימון האסיפה (קרי, עד ליום 25.8.2026). בקשות אשר תגענה במועד מאוחר יותר לא תתקבלנה. ככל שיוגשו בקשות להוספת נושא על סדר היום כאמור ידון דירקטוריון החברה בבקשות, וככל שיאשר הוספת נושא על סדר היום תפרסם החברה זימון מעודכן של האסיפה הכללית וכן כתב הצבעה מעודכן. 

